David Nielsen

David Nielsen (født 1976) er en dansk fotballtrener og tidligere fotballspiller.

På toppnivå spilte han senest for norske Brann og la opp som profesjonell fotballspiller etter 2010-sesongen.

Etter at han la opp har han vært spiller og trener i Fyllingen, assistenttrener i Løv-Ham, før han ble trener i Nest-Sotra sommeren 2011. Etter å ha løftet Nest-Sotra opp til 1. divisjon, gikk han av som trener i laget og gikk videre som assistenttrener i Strømsgodset, der tanken var å modne ham for å ta over etter Deila på sikt.

Etter at Ronny Deila brått forlot Strømsgodset bare seks måneder senere, tok Nielsen over som hovedtrener tidligere enn planlagt. Etter en forholdsvis dårlig start på 2015-sesongen valgte imidlertid Nielsen og Strømsgodset å avslutte samarbeidet i slutten av mai 2015, altså bare et snaut år senere. Han ble ansatt som hovedtrener for Lyngby Boldklub 17. juni 2015 og skrev under en treårskontrakt.

Nielsen ble ansatt som trener i  i august 2024, og fikk sparken en drøy måned senere.

 Karriere som spiller 
Nielsen startet karrieren i Skagen på aldersbestemte lag. Angriperen har spilt en rekke aldersbestemte landskamper for Danmark.
U-16 3 kamper, 3 mål
U-17 21 kamper, 14 mål
U-19 18 kamper, 13 mål
U-21 4 kamper, 3 mål

Fra høsten 2006 til sommeren 2007 spilte Nielsen for . Etter dette gikk han til Odense Boldklub før han ble lånt ut til Strømsgodset for 2008-sesongen.

 SK Brann 
Den 26. januar 2009 ble det klart at Nielsen hadde signert en halvannet års kontrakt med Sportsklubben Brann. Branns spiss Demba-Nyrèn signerte for OB og Odense betalte et beløp som i  pressen ble hevdet å være mellom 7 og 8 millioner kroner. I avtalen lå også en overgang for David Nielsen. David Nielsen spilte med draktnummer 10 i Brann.

Under en hjemmekamp mot Stabæk den 22. mars 2009 kolliderte Nielsen med medspiller Karadas, og ble liggende blødende på banen.  Episoden skapte litt kontrovers, da Nielsen ville tilbake på banen og Branns leger tillot dette, selv om dansken endte på sykehus etter kampen.

 Utenomsportslig 
På starten av 90-tallet var David Nielsen forsanger i rockbandet Concrete Puppet Frog, som senere ble til moi Caprice. Nielsen har i sine tidligere klubber vært innblandet i en del bråk. Han har blitt siktet av politiet for i 2004 å ha slått ned Allan Gaarde under en trening hvor de begge spilte sammen i Aalborg.  

Høsten 2008 skapte han stor kontrovers med sin selvbiografi Sorte svin der han blant annet innrømmer at han med vilje forsøkte å tape en kamp mot FC København. Tap i den kampen ville føre til at FCK ble seriemestere og Nielsens klubb Aalborg ville sikres en plass i UEFA-cupen som følge av at de hadde tapt den danske cupfinalen for FCK samme sesong. David Nielsen var etter eget utsagn i pengeproblemer på denne tiden og en plass i UEFA-cupen ville gitt ham en bonus på  danske kroner. Disse innrømmelsene førte blant annet til at hans daværende klubb Odense ikke ønsket ham tilbake etter utlånet i Strømsgodset og Nielsens karriere var i fare.

 Referanser 

 Eksterne lenker 




Kategori:Danske fotballspillere
Kategori:Danske fotballtrenere
Kategori:Fotballspillere for Odense BK
Kategori:Fotballspillere for Lyngby BK
Kategori:Fotballspillere for Düsseldorfer TSV Fortuna 1895
Kategori:Fotballspillere for FC København
Kategori:Fotballspillere for Wimbledon FC
Kategori:Fotballspillere for Grimsby Town FC
Kategori:Fotballspillere for Norwich City FC
Kategori:Fotballspillere for Aalborg BK
Kategori:Fotballspillere for FC Midtjylland
Kategori:Fotballspillere for Idrettsklubben Start
Kategori:Fotballspillere for Strømsgodset TF
Kategori:Fotballspillere for SK Brann
Kategori:Fotballspillere for Fyllingen Fotball
Kategori:Fotballtrenere for Strømsgodset IF
Kategori:Fotballtrenere for Lyngby BK
Kategori:Fotballtrenere for Aarhus GF
Kategori:Fotballtrenere for Lillestrøm SK
Kategori:Danske fotballspillere i Norge
Kategori:Ekspertkommentatorer (sport)
Kategori:Personer fra Skagen